Program ZIPPYHO KAMARÁTI pomáha deťom nadobudnúť sociálne a emocionálne zručnosti. Cieľom projektu je naučiť deti lepšie chápať a vyjadrovať svoje emócie, spracovávať a zvládať problematické a záťažové situácie, vychádzať s rovesníkmi, súrodencami, rodičmi a inými ľuďmi. Deti sú podporované nielen vytvárať a osvojovať si stratégie, aby v rôznych záťažových situáciách dokázali pomôcť sami sebe, ale tiež aby vedeli požiadať o pomoc v prípade potreby, či ponúknuť pomoc druhým.
Program je vytvorený pre deti vo veku 5 – 7 rokov. Deti absolvujú v priebehu školského roka 6 modulov, kde každý modul obsahuje 4 lekcie, v ktorých počúvajú príbehy, aktívne sa zúčastňujú hier, učia sa, ako hľadať vlastné riešenia ťažkostí. Takýmto spôsobom sa stávajú lepšie pripravené zmocniť sa životných nástrah a vychádzať s ostatnými ľuďmi. Spoločnými stretnutiami nás v materskej škole sprevádza triedny lúčny koník ZIPPY, ktorého si deti veľmi obľúbili.
Webový odkaz: zippyhokamarati.sk                                                      Fotogaléria: klikni sem